title: Vykonávacie nariadenie Komisie (EÚ) č. 445/2012 z  25. mája 2012 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               26.5.2012

               SK

               Úradný vestník Európskej únie

               L 137/3

         VYKONÁVACIE NARIADENIE KOMISIE (EÚ) č. 445/2012
   z 25. mája 2012,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. mája 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AL

                  98,8

                  MA

                  66,7

                  TR

                  116,3

                  ZZ

                  93,9

                  0707 00 05

                  AL

                  41,0

                  JO

                  183,3

                  MK

                  36,4

                  TR

                  134,1

                  ZZ

                  98,7

                  0709 93 10

                  JO

                  183,3

                  TR

                  105,4

                  ZZ

                  144,4

                  0805 10 20

                  EG

                  46,8

                  IL

                  75,8

                  MA

                  48,8

                  TR

                  52,1

                  ZA

                  66,7

                  ZZ

                  58,0

                  0805 50 10

                  TR

                  60,0

                  ZA

                  150,0

                  ZZ

                  105,0

                  0808 10 80

                  AR

                  130,3

                  BR

                  83,6

                  CA

                  135,2

                  CL

                  97,8

                  CN

                  119,3

                  EC

                  94,2

                  MK

                  41,0

                  NZ

                  137,3

                  US

                  156,2

                  UY

                  68,1

                  ZA

                  94,5

                  ZZ

                  105,2

                  0809 29 00

                  US

                  750,1

                  ZZ

                  750,1

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 1094/2013 zo 4. novembra 2013 o pridelení dodatočných dní na mori Francúzsku a Spojenému kráľovstvu v rámci divízie Vike Medzinárodnej rady pre výskum mora (ICES)

text:
               6.11.2013

               SK

               Úradný vestník Európskej únie

               L 294/30

         VYKONÁVACIE NARIADENIE KOMISIE (EÚ) č. 1094/2013
   zo 4. novembra 2013
   o pridelení dodatočných dní na mori Francúzsku a Spojenému kráľovstvu v rámci divízie Vike Medzinárodnej rady pre výskum mora (ICES)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 39/2013 z 21. januára 2013, ktorým sa pre plavidlá EÚ stanovujú na rok 2013 rybolovné možnosti pre určité populácie rýb a skupiny populácií rýb, ktoré nie sú predmetom medzinárodných rokovaní alebo dohôd (1), a najmä na bod 7 prílohy IIC k nemu,
   so zreteľom na žiadosti, ktoré predložilo Francúzsko a Spojené kráľovstvo,
   keďže:

               (1)

               V tabuľke I prílohy IIC k nariadeniu (ES) č. 39/2013 sa špecifikuje maximálny počet dní na mori, počas ktorých môžu byť plavidlá EÚ s celkovou dĺžkou 10 metrov alebo viac, ktoré majú na palube alebo nasadzujú vlečné siete s rozperným rahnom s veľkosťou ôk najmenej 80 mm a statické siete vrátane žiabroviek, viacstenných žiabroviek a zakliesňovacích sietí s veľkosťou ôk najviac 220 mm a ktoré sa nachádzajú v divízii Vike ICES v období od 1. februára 2013 do 31. januára 2014.

               (2)

               Komisii sa v bode 7.5 uvedenej prílohy umožňuje, aby na základe trvalých ukončení rybolovných činností, ku ktorým došlo od 1. januára 2004, pridelila členským štátom dodatočný počet dní na mori, počas ktorých môže byť plavidlo prítomné v danej oblasti, keď preváža na palube vlečné siete s rozperným rahnom alebo statické siete.

               (3)

               Vzhľadom na údaje o vlečných sieťach s rozperným rahnom vyradených z rybárskej flotily uvedené v žiadosti Francúzska v súlade s bodmi 7.1 a 7.4 prílohy IIC a pri uplatnení metódy výpočtu stanovenej v bode 7.2 uvedenej prílohy by sa Francúzsku malo prideliť dodatočných 11 dní na mori na obdobie od 1. februára 2013 do 31. januára 2014 pre plavidlá, ktoré majú na palube vlečné siete s rozperným rahnom alebo takéto siete nasadzujú.

               (4)

               Vzhľadom na údaje o plavidlách so statickými sieťami vyradených z rybárskej flotily uvedené v žiadosti Francúzska v súlade s bodmi 7.1 a 7.4 prílohy IIC a pri uplatnení metódy výpočtu stanovenej v bode 7.2 uvedenej prílohy by sa Francúzsku malo prideliť dodatočných 14 dní na mori na obdobie od 1. februára 2013 do 31. januára 2014 pre plavidlá, ktoré majú na palube alebo nasadzujú takéto statické siete.

               (5)

               Vzhľadom na údaje o vlečných sieťach s rozperným rahnom vyradených z rybárskej flotily uvedené v žiadosti Spojeného kráľovstva v súlade s bodmi 7.1 a 7.4 prílohy IIC a pri uplatnení metódy výpočtu stanovenej v bode 7.2 uvedenej prílohy by sa Spojenému kráľovstvu malo prideliť dodatočných 43 dní na mori na obdobie od 1. februára 2013 do 31. januára 2014 pre plavidlá, ktoré majú na palube alebo nasadzujú takéto vlečné siete s rozperným rahnom.

               (6)

               Opatrenia stanovené v tomto nariadení sú v súlade so stanoviskom Výboru pre rybolov a akvakultúru,

         PRIJALA TOTO NARIADENIE:
   Článok 1
   Dodatočné dni rybolovu pre Francúzsko
   1.   Na obdobie od 1. februára 2013 do 31. januára 2014 sa maximálny počet dní, počas ktorých sa rybárske plavidlá plaviace sa pod vlajkou Francúzska, ktoré majú na palube alebo nasadzujú vlečné siete s rozperným rahnom s veľkosťou ôk najmenej 80 mm, môžu nachádzať v divízii Vike ICES, ako sa stanovuje v tabuľke I v prílohe IIC k nariadeniu (EÚ) č. 39/2013, zvyšuje na 175 dní za rok.
   2.   Na obdobie od 1. februára 2013 do 31. januára 2014 sa maximálny počet dní, počas ktorých sa rybárske plavidlá plaviace sa pod vlajkou Francúzska, ktoré majú na palube alebo nasadzujú statické siete vrátane žiabroviek, viacstenných žiabroviek a zakliesňovacích sietí s veľkosťou ôk najviac 220 mm, môžu nachádzať v divízii Vike ICES, ako sa stanovuje v tabuľke I v prílohe IIC k nariadeniu (EÚ) č. 39/2013, zvyšuje na 178 dní za rok.
   Článok 2
   Dodatočné dni rybolovu pre Spojené kráľovstvo
   Na obdobie od 1. februára 2013 do 31. januára 2014 sa maximálny počet dní, počas ktorých sa rybárske plavidlá plaviace sa pod vlajkou Spojeného kráľovstva, ktoré majú na palube alebo nasadzujú vlečné siete s rozperným rahnom s veľkosťou ôk najmenej 80 mm, môžu nachádzať v divízii Vike ICES, ako sa stanovuje v tabuľke I v prílohe IIC k nariadeniu (EÚ) č. 39/2013, zvyšuje na 207 dní za rok.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. novembra 2013

            Za Komisiu

            predseda

         José Manuel BARROSO

      (1)  Ú. v. EÚ L 23, 25.1.2013, s. 1.


title: Vykonávacie nariadenie Rady (EÚ) 2016/354 z 11. marca 2016, ktorým sa vykonáva článok 17 ods. 1 nariadenia (EÚ) č. 224/2014 o reštriktívnych opatreniach vzhľadom na situáciu v Stredoafrickej republike

text:
               12.3.2016

               SK

               Úradný vestník Európskej únie

               L 67/18

         VYKONÁVACIE NARIADENIE RADY (EÚ) 2016/354
   z 11. marca 2016,
   ktorým sa vykonáva článok 17 ods. 1 nariadenia (EÚ) č. 224/2014 o reštriktívnych opatreniach vzhľadom na situáciu v Stredoafrickej republike
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 224/2014 z 10. marca 2014 o reštriktívnych opatreniach vzhľadom na situáciu v Stredoafrickej republike (1), a najmä na jeho článok 17 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 10. marca 2014 prijala nariadenie (EÚ) č. 224/2014.

               (2)

               Výbor Bezpečnostnej rady Organizácie Spojených národov zriadený podľa rezolúcie Bezpečnostnej rady Organizácie Spojených národov 2127 (2013) doplnil 7. marca 2016 jednu osobu a jeden subjekt do zoznamu osôb a subjektov, na ktoré sa vzťahujú reštriktívne opatrenia.

               (3)

               Príloha I k nariadeniu (EÚ) č. 224/2014 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha I k nariadeniu (EÚ) č. 224/2014 sa týmto mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. marca 2016

            Za Radu

            predseda

         A.G. KOENDERS

      (1)  Ú. v. EÚ L 70, 11.3.2014, s. 1.

      PRÍLOHA
      V prílohe I k nariadeniu (EÚ) č. 224/2014 sa dopĺňajú tieto záznamy:
      A.   Osoby

                     „9.

                     Joseph KONY [alias: a) Kony b) Joseph Rao Kony c) Josef Kony d) Le Messie sanglant (‚krvavý mesiáš‘)]
                     Funkcia: veliteľ Armády božieho odporu
                     Dátum narodenia: a) 1959 b) 1960 c) 1961 d) 1963 e) 18. septembra 1964 f) 1965 g) (august 1961) h) (júl 1961) i) 1. januára 1961 j) (apríl 1963)
                     Miesto narodenia: a) dedina Palaro, farnosť Palaro, okres Omoro, kraj Gulu, Uganda b) Odek, Omoro, Gulu, Uganda c) Atyak, Uganda
                     Štátna príslušnosť: ugandský cestovný pas
                     Adresa: a) Vakaga, Stredoafrická republika b) Haute-Kotto, Stredoafrická republika c) Basse-Kotto, Stredoafrická republika d) Haut-Mbomou, Stredoafrická republika e) Mbomou, Stredoafrická republika f) Haut-Uolo, Konžská demokratická republika g) Bas-Uolo, Konžská demokratická republika h) (Údajná adresa: Kafia Kingi (územie na hranici Sudánu a Južného Sudánu, ktorého konečné postavenie sa ešte nestanovilo). K januáru 2015 bolo údajne zo Sudánu vyhostených 500 bojovníkov Armády božieho odporu.)
                     Dátum zaradenia do zoznamu: 7. marca 2016.
                     Ďalšie informácie:
                     Kony je zakladateľom a veliteľom Armády božieho odporu (LRA) (CFe.002). Pod jeho vedením sa LRA dopúšťa sa únosov, zabíjania a mrzačenia tisícov civilistov v celej strednej Afrike. LRA je zodpovedná za únosy, vysťahovanie a zabitie stoviek osôb v celej Stredoafrickej republike a za sexuálne násilie voči nim; LRA rabovala a ničila civilný majetok. Jeho otec sa volá Luizi Obol. Jeho matka sa volá Nora Obol.
                     Informácie zo súhrnu dôvodov zaradenia na zoznam, ktoré poskytol sankčný výbor:
                     Joseph Kony bol zaradený na zoznam 7. marca 2016 podľa bodu 12 a bodu 13 písm. b), c) a d) rezolúcie č. 2262 (2016), pretože ‚vykonáva alebo podporuje činnosti, ktoré podkopávajú mier, stabilitu alebo bezpečnosť Stredoafrickej republiky‘; ‚podieľa sa na plánovaní, riadení alebo páchaní činov, ktoré porušujú medzinárodné právo v oblasti ľudských práv alebo medzinárodné humanitárne právo alebo ktoré predstavujú zneužívanie alebo porušovanie ľudských práv v Stredoafrickej republike, vrátane činov zahŕňajúcich sexuálne násilie, útokov namierených proti civilnému obyvateľstvu alebo etnicky či nábožensky motivovaných útokov, útokov na školy a nemocnice, únosov a násilného vysídľovania‘; ‚verbuje alebo využíva deti v ozbrojenom konflikte v Stredoafrickej republike v rozpore s uplatniteľným medzinárodným právom‘; a ‚poskytuje podporu ozbrojeným skupinám alebo kriminálnym sieťam prostredníctvom nezákonnej ťažby prírodných zdrojov alebo nezákonného obchodovania s nimi vrátane diamantov, zlata, ako aj produktov z voľne žijúcich zvierat v Stredoafrickej republike alebo zo Stredoafrickej republiky‘.
                     Doplňujúce informácie:
                     Kony založil Armádu božieho odporu (LRA) a je označovaný za jej zakladateľa, náboženského vodcu, predsedu a hlavného veliteľa. LRA vznikla v severnej Ugande v 80. rokoch minulého storočia a dopúšťa sa únosov, zabíjania a mrzačenia tisícov civilistov v celej strednej Afrike. Pod čoraz väčším vojenským tlakom vydal Kony v roku 2005 a 2006 LRA rozkaz stiahnuť sa z Ugandy. Odvtedy pôsobí LRA v Konžskej demokratickej republike (KDR), Stredoafrickej republike, Južnom Sudáne a údajne aj v Sudáne.
                     Kony ako veliteľ LRA vytvára a vykonáva jej stratégiu vrátane trvalo platných rozkazov napádať a týrať civilné obyvateľstvo. Od decembra 2013 sa LRA pod velením Josepha Konyho dopúšťa únosov, vysídľovania, zabíjania tisícov civilistov v celej Stredoafrickej republike a sexuálneho násilia voči nim; LRA rabuje a ničí civilný majetok. LRA, ktorá sa koncentruje vo východnej časti Stredoafrickej republiky a údajne aj v Kafia Kingi – na území na hranici Sudánu a Južného Sudánu, ktorého konečné postavenie sa ešte nestanovilo, ale ktoré vojensky kontroluje Sudán, napáda dediny a kradne potraviny a zásoby. Bojovníci prepadávajú bezpečnostné sily a kradnú im vybavenie, keď tieto reagujú na útoky LRA; bojovníci LRA tiež napádajú a rabujú dediny, v ktorých nie je vojenská posádka. LRA tiež zintenzívnila útoky na diamantové a zlaté bane.
                     Medzinárodný trestný súd vydal na Konyho zatýkací rozkaz. Medzinárodný trestný súd ho obvinil z dvanástich prípadov zločinov proti ľudskosti vrátane vraždy, zotročenia, sexuálneho otroctva, znásilnenia, neľudských činov úmyselne spôsobujúcich vážne zranenie alebo veľké utrpenie a z dvadsaťjeden prípadov vojnových zločinov vrátane zámerného zabitia, krutého zaobchádzania s civilistami, úmyselného nasmerovania útokov proti civilnému obyvateľstvu, drancovania, navádzanie na znásilňovanie a vrátane verbovania detí mladších ako pätnásť rokov prostredníctvom únosov.
                     Kony vydal povstaleckým bojovníkom trvalo platné rozkazy rabovať diamanty a zlato od baníkov vo východnej časti Stredoafrickej republiky. Niektoré z týchto minerálov Konyho skupina potom údajne presúva do Sudánu alebo predáva miestnemu obyvateľstvu a členom bývalých povstaleckých síl Seleka.
                     Kony tiež dal svojim bojovníkom príkaz pytliačiť na slony v národnom parku Garamba v Konžskej demokratickej republike, odkiaľ údajne prevážajú slonie kly cez východnú časť Stredoafrickej republiky do Sudánu, kde ich vysokí predstavitelia LRA údajne predávajú sudánskym obchodníkom a miestnym pohlavárom a obchodujú s nimi. Obchod zo slonovinou predstavuje pre Konyho skupinu významný zdroj príjmov. K januáru 2015 bolo údajne zo Sudánu vyhostených 500 bojovníkov Armády božieho odporu.“

      B.   Subjekty

                     „2.

                     ARMÁDA BOŽIEHO ODPORU [alias: a) LRA b) Hnutie božieho odporu (LRM) c) Hnutie/Armáda božieho odporu (LRM/A]
                     Adresa: a) Vakaga, Stredoafrická republika b) Haute-Kotto, Stredoafrická republika c) Basse-Kotto, Stredoafrická republika d) Haut-Mbomou, Stredoafrická republika e) Mbomou, Stredoafrická republika f) Haut-Uolo, Konžská demokratická republika g) Bas-Uolo, Konžská demokratická republika h) (Údajná adresa: Kafia Kingi (územie na hranici Sudánu a Južného Sudánu, ktorého konečné postavenie sa ešte nestanovilo). K januáru 2015 bolo údajne zo Sudánu vyhostených 500 bojovníkov Armády božieho odporu.)
                     Dátum zaradenia do zoznamu: 7. marca 2016.
                     Ďalšie informácie: Vznikla v severnej Ugande v 80. rokoch minulého storočia. Dopúšťa sa únosov, zabíjania a mrzačenia tisícov civilistov v celej strednej Afrike vrátane stoviek v Stredoafrickej republike. Jej veliteľom je Joseph Kony.
                     Informácie zo súhrnu dôvodov zaradenia na zoznam, ktoré poskytol sankčný výbor:
                     Armáda božieho odporu bola zaradená na zoznam 7. marca 2016 podľa bodu 12 a bodu 13 písm. b), c) a d) rezolúcie č. 2262 (2016), pretože ‚vykonáva alebo podporuje činnosti, ktoré podkopávajú mier, stabilitu alebo bezpečnosť Stredoafrickej republiky‘; ‚podieľa sa na plánovaní, riadení alebo páchaní činov, ktoré porušujú medzinárodné právo v oblasti ľudských práv alebo medzinárodné humanitárne právo alebo ktoré predstavujú zneužívanie alebo porušovanie ľudských práv v Stredoafrickej republike, vrátane činov zahŕňajúcich sexuálne násilie, útokov namierených proti civilnému obyvateľstvu alebo etnicky či nábožensky motivovaných útokov, útokov na školy a nemocnice, únosov a násilného vysídľovania‘; ‚verbuje alebo využíva deti v ozbrojenom konflikte v Stredoafrickej republike v rozpore s uplatniteľným medzinárodným právom‘; a ‚poskytuje podporu ozbrojeným skupinám alebo kriminálnym sieťam prostredníctvom nezákonnej ťažby prírodných zdrojov alebo nezákonného obchodovania s nimi vrátane diamantov, zlata, ako aj produktov z voľne žijúcich zvierat v Stredoafrickej republike alebo zo Stredoafrickej republiky‘.
                     Doplňujúce informácie:
                     LRA vznikla v severnej Ugande v 80. rokoch minulého storočia a dopúšťa sa únosov, zabíjania a mrzačenia tisícov civilistov v celej strednej Afrike. Pod čoraz väčším vojenským tlakom vydal Joseph Kony, veliteľ LRA, v roku 2005 a 2006 LRA rozkaz stiahnuť sa z Ugandy. Odvtedy pôsobí LRA v Konžskej demokratickej republike (KDR), Stredoafrickej republike, Južnom Sudáne a údajne aj v Sudáne.
                     Od decembra 2013 sa LRA dopúšťa únosov, vysídľovania, zabíjania tisícov civilistov v celej Stredoafrickej republike a sexuálneho násilia voči nim; LRA rabuje a ničí civilný majetok. LRA, ktorá sa koncentruje vo východnej časti Stredoafrickej republiky a údajne aj v Kafia Kingi – na území na hranici Sudánu a Južného Sudánu, ktorého konečné postavenie sa ešte nestanovilo, ale ktoré vojensky kontroluje Sudán, napáda dediny a kradne potraviny a zásoby. Bojovníci prepadávajú bezpečnostné sily a kradnú im vybavenie, keď tieto reagujú na útoky LRA; bojovníci LRA tiež napádajú a rabujú dediny, v ktorých nie je vojenská posádka. LRA tiež zintenzívnila útoky na diamantové a zlaté bane.
                     Skupiny LRA majú často zo sebou zajatcov, ktorí sú nútení pracovať ako nosiči, kuchári a sexuálni otroci. LRA sa dopúšťa násilia založeného na rodovej príslušnosti vrátane znásilňovania žien a mladých dievčat.
                     V decembri 2013 LRA uniesla desiatky osôb v provincii Haute-Kotto. Od začiatku roku 2014 uniesla LRA údajne stovky civilistov v Stredoafrickej republike.
                     Začiatkom roku 2014 bojovníci LRA niekoľkokrát napadli mesto Obo vo východnej časti provincie Haut-Mbomou v Stredoafrickej republike.
                     LRA pokračovala v útokoch na mesto Obo a ďalšie miesta v juhovýchodnej časti Stredoafrickej republiky v máji a júni 2014, pričom začiatkom júna podľa všetkého vykonala koordinované útoky a únosy v provincii Mbomou.
                     Prinajmenšom od roku 2014 sa LRA zapája do pytliactva na slony a do nedovoleného obchodovania so slonovinou za účelom vytvárania príjmov. LRA údajne pašuje slonovinu z národného parku Garamba v severnej časti Konžskej demokratickej republiky do Dárfúru, aby ju tam vymenila za zbrane a zásoby. LRA vraj preváža slonie kly získané pytliactvom cez Stredoafrickú republiku do Dárfúru v Sudáne, aby ich tam predala. Okrem toho začiatkom roku 2014 Kony údajne prikázal bojovníkom LRA rabovať diamanty a zlato od baníkov vo východnej časti Stredoafrickej republiky na účely ich prevozu do Sudánu. K januáru 2015 bolo údajne zo Sudánu vyhostených 500 bojovníkov Armády božieho odporu.
                     Začiatkom februára 2015 bojovníci LRA vyzbrojení ťažkými zbraňami uniesli civilistov v Kpangbayanga (provincia Haut-Mbomou) a ukradli im potraviny.
                     Po útoku LRA z 20. apríla 2015 a únose detí z dediny Ndambissoua v juhovýchodnej časti Stredoafrickej republiky väčšina dedinčanov utiekla. A začiatkom júla 2015 LRA napadla niekoľko dedín v severnej časti provincie Haute-Kotto; počas týchto útokov došlo k rabovaniu, násiliu voči civilistom, k páleniu domov a k únosom.
                     Od januára 2016 narastá počet útokov pripisovaných LRA v provinciách Mbomou, Haut-Mbomou a Haute-Kotto, pričom je osobitne postihnutá banská oblasť v provincii Haute-Kotto. Počas týchto útokov došlo k rabovaniu, násiliu voči civilistom, k ničeniu majetku a k únosom. Tieto útoky viedli k vysídleniu obyvateľstva vrátane približne 700 osôb, ktoré vyhľadali útočisko v meste Bria.“


title: Vykonávacie nariadenie Komisie (EÚ) č. 1242/2013 z  25. novembra 2013 , ktorým sa do Registra chránených označení pôvodu a chránených zemepisných označení zapisuje názov [Cordero Segureño (CHZO)]

text:
               4.12.2013

               SK

               Úradný vestník Európskej únie

               L 323/5

         VYKONÁVACIE NARIADENIE KOMISIE (EÚ) č. 1242/2013
   z 25. novembra 2013,
   ktorým sa do Registra chránených označení pôvodu a chránených zemepisných označení zapisuje názov [Cordero Segureño (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Žiadosť Španielska o zápis názvu „Cordero Segureño“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie
                   (2).

               (2)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Cordero Segureño“ sa musí zapísať do registra,

         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. novembra 2013

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ C 180, 26.6.2013, s. 21.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.2.   Mäsové výrobky (tepelne spracované, solené, údené atď.)

      ŠPANIELSKO
      Cordero Segureño (CHZO)


title: Vykonávacie nariadenie Komisie (EÚ) 2017/91 z 10. januára 2017, ktorým sa do Registra chránených označení pôvodu a chránených zemepisných označení zapisuje názov [Brillat-Savarin (CHZO)]

text:
               19.1.2017

               SK

               Úradný vestník Európskej únie

               L 15/36

         VYKONÁVACIE NARIADENIE KOMISIE (EÚ) 2017/91
   z 10. januára 2017,
   ktorým sa do Registra chránených označení pôvodu a chránených zemepisných označení zapisuje názov [Brillat-Savarin (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Žiadosť Francúzska o zápis názvu „Brillat-Savarin“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie
                   (2).

               (2)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Brillat-Savarin“ by sa mal zapísať do registra,

         PRIJALA TOTO NARIADENIE:
   Článok 1
   Názov „Brillat-Savarin“ (CHZO) sa zapisuje do registra.
   Názov uvedený v prvom odseku sa vzťahuje na výrobok triedy 1.3. Syry uvedenej v prílohe XI k vykonávaciemu nariadeniu Komisie (EÚ) č. 668/2014 (3).
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. januára 2017

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ C 330, 8.9.2016, s. 6.

      (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) č. 1044/2011 z  19. októbra 2011 , ktorým sa do Registra zaručených tradičných špecialít zapisuje názov [Kabanosy (ZTŠ)]

text:
               20.10.2011

               SK

               Úradný vestník Európskej únie

               L 275/16

         VYKONÁVACIE NARIADENIE KOMISIE (EÚ) č. 1044/2011
   z 19. októbra 2011,
   ktorým sa do Registra zaručených tradičných špecialít zapisuje názov [Kabanosy (ZTŠ)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 509/2006 z 20. marca 2006 o zaručených tradičných špecialitách z poľnohospodárskych výrobkov a potravín (1), a najmä na jeho článok 9 ods. 5 tretí pododsek,
   keďže:

               (1)

               Žiadosť Poľska prijatá 22. januára 2007 o registráciu názvu „Kabanosy“ bola na základe článku 8 ods. 2 nariadenia (ES) č. 509/2006 uverejnená v Úradnom vestníku Európskej únie
                   (2).

               (2)

               Česká republika, Nemecko a Rakúsko vzniesli voči zápisu do registra námietky podľa článku 9 ods. 1 nariadenia (ES) č. 509/2006. Tieto námietky boli na základe článku 9 ods. 3 prvého pododseku písm. a) uvedeného nariadenia uznané za oprávnené.

               (3)

               Listami z 26. januára 2010 Komisia vyzvala príslušné členské štáty, aby sa zapojili do príslušných konzultácií.

               (4)

               V rámci predpísanej lehoty sa dosiahla dohoda medzi Rakúskom a Poľskom a medzi Českou republikou a Poľskom, no dohoda medzi Nemeckom a Poľskom sa nedosiahla. Komisia teda musí v súlade s postupom uvedeným v článku 18 ods. 2 nariadenia (ES) č. 509/2006 prijať rozhodnutie.

               (5)

               Vyhlásenia o námietkach sa týkali nesúladu s podmienkami ustanovenými v článkoch 2 a 4 nariadenia (ES) č. 509/2006.

               (6)

               Pokiaľ ide o údajný nesúlad s článkom 2 nariadenia (ES) č. 509/2006 v súvislosti so špecifickým charakterom výrobku „Kabanosy“, nezistila sa žiadna zjavná chyba. Svojimi vlastnosťami, tak ako sú vymedzené v špecifikácii (vlastnosti mäsa, chuť a jedinečný tvar), sa výrobok „Kabanosy“ jasne líši od ostatných podobných výrobkov tej istej kategórie a je teda v súlade s definíciou špecifického charakteru podľa článku 2 ods. 1 písm. a) daného nariadenia. V špecifikácii sa výrobok „Kabanosy“ opisuje ako podlhovasté, tenké, suché, rovnomerne zvrásnené klobásky, ktoré sú na jednej strane stočené a prehnuté na dve časti, čo by sa malo považovať za skutočnú fyzickú vlastnosť výrobku, a teda nie za spôsob prezentácie výrobku. Zapísaniu názvu „Kabanosy“ do registra napokon nebráni ani vnútroštátna norma týkajúca sa tohto výrobku, pretože cieľom normy je vymedziť špecifický charakter výrobku, a preto sa na tento prípad vzťahuje výnimka ustanovená v článku 2 ods. 2 treťom pododseku daného nariadenia.

               (7)

               Pokiaľ ide o námietky týkajúce sa nesúladu s podmienkami ustanovenými v článku 4 nariadenia (ES) č. 509/2006, ani v tomto smere sa nezistila žiadna zjavná chyba. Názov „Kabanosy“ sa nevzťahuje len na požiadavky všeobecnej povahy používané pre skupinu výrobkov, ani nie je zavádzajúci. Preto sa naň nevzťahuje článok 4 ods. 3 druhý pododsek daného nariadenia. Špecifický charakter nie je okrem toho určený ani miestom pôvodu výrobku alebo jeho zemepisným pôvodom. Špecifikáciou výrobku sa skôr stanovuje kritérium kvality pre stavy ošípaných, ktorá má vplyv na kvalitu konečného výrobku, a teda aj na špecifický charakter výrobku „Kabanosy“. Hlavné prvky tradičného charakteru výrobku „Kabanosy“ spočívajú v používaní tradičných surovín a tradičných metód výroby. Tieto prvky sú teda v súlade s článkom 4 ods. 1 daného nariadenia.

               (8)

               Pokiaľ ide o existenciu viacerých iných jazykových či ortografických variácií názvu, v súlade s článkom 6 ods. 2 písm. a) nariadenia (ES) č. 509/2006 sa žiada len o zápis názvu „Kabanosy“.

               (9)

               Nepožiadalo sa o ochranu uvedenú v článku 13 ods. 2 daného nariadenia. Zápis do registra bez výhrady názvu však umožňuje, aby sa názov zapísaný do registra mohol naďalej používať pri označovaní výrobkov, ktoré nezodpovedajú zapísanej špecifikácii bez označenia „zaručene tradičná špecialita“, skratky „ZTŠ“, alebo príslušného loga EÚ. Akonáhle bude názov „Kabanosy“ zapísaný do registra, stále bude možné vyrábať a uvádzať na trh výrobky podobné výrobku „Kabanosy“ pod názvom „Kabanosy“, avšak bez odkazu na zápis v registri EÚ. Zápis názvu „Kabanosy“ ako zaručenej tradičnej špeciality by v žiadnom prípade nemal ohroziť práva výrobcov používať podobný alebo dokonca identický názov pre ich výrobky.

               (10)

               V záujme dosiahnutia korektného a tradičného používania názvu a zamedzenia reálnej hrozby zámeny by označenie „kabanosy“ malo obsahovať informácie v jazykoch krajín, kde sa výrobok uvádza na trh, z ktorých sa spotrebiteľ dozvie, že výrobok bol vyrobený podľa poľskej tradície.

               (11)

               Na základe uvedených skutočností sa teda názov „Kabanosy“ musí zapísať do Registra zaručených tradičných špecialít a špecifikácia výrobku by sa mala príslušne aktualizovať.

               (12)

               Opatrenia stanovené v tomto nariadení sú v súlade so stanoviskom Stáleho výboru pre zaručené tradičné špeciality,

         PRIJALA TOTO NARIADENIE:
   Článok 1
   Názov uvedený v prílohe I k tomuto nariadeniu sa zapisuje do Registra zaručených tradičných špecialít.
   Článok 2
   Konsolidovaná špecifikácia výrobku sa nachádza v prílohe II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. októbra 2011

            Za Komisiu

            predseda

         José Manuel BARROSO

      (1)  Ú. v. EÚ L 93, 31.3.2006, s. 1.

      (2)  Ú. v. EÚ C 156, 9.9.2009, s. 27.

      PRÍLOHA I
      Výrobky uvedené v prílohe I k Zmluve o fungovaní EÚ určené na ľudskú spotrebu:

         Trieda 1.2. —   Mäsové výrobky (varené, solené, údené, atď.)

      POĽSKO
      Kabanosy (ZTŠ)

      PRÍLOHA II
      ŽIADOSŤ O ZÁPIS ZARUČENEJ TRADIČNEJ ŠPECIALITY DO REGISTRA

         NARIADENIE RADY (ES) č. 509/2006

         „KABANOSY“

         ES č.: PL-TSG-0007-0050-22.01.2007

      1.   Názov a adresa skupiny žiadateľov

                  Názov:

                  Związek „Polskie Mięso“

                  Adresa:

                  ul. Chałubińskiego 8, 00-613 Warsaw (Varšava) POLSKA/POLAND

                  Tel.

                  +48 228302657

                  Fax

                  +48 228301648

                  E-mail:

                  info@polskie-mieso.pl

            2.   Členský štát alebo tretia krajina

      Poľsko
      3.   Špecifikácia výrobku

      3.1.   Názov (názvy) na zápis do registra [článok 2 nariadenia (ES) č. 1216/2007]

      „Kabanosy“
      Označenie musí obsahovať poznámku „Vyrobené podľa poľskej tradície“ preloženú do jazyka krajiny, kde sa výrobok uvádza na trh.
      3.2.   Ide o názov, ktorý

                  

                  je sám osebe špecifický

                  vyjadruje špecifický charakter poľnohospodárskeho výrobku alebo potraviny

            Názov vyjadruje špecifický charakter výrobku. Slovo „kaban“ alebo od neho odvodená zdrobnenina „kabanek“ sa v 19. stor. používalo v Poľsku a Litve na označenie extenzívne chovaných mladých kŕmnych ošípaných, ktoré sa vykrmovali hlavne zemiakmi, pričom z nich pochádzajúce mäso sa zvyčajne nazývalo „kabanina“. Slovo „kabanos“ je odvodené od názvu, ktorý sa používal na označenie týchto ošípaných.
      3.3.   Vyznačte, či sa žiada výhrada názvu podľa článku 13 ods. 2 nariadenia (ES) č. 509/2006:

                  

                  zápis do registra s výhradou názvu

                  zápis do registra bez výhrady názvu

            3.4.   Druh výrobku

                  Trieda 1.2–

                  Mäsové výrobky (varené, solené, údené atď.)

            3.5.   Opis poľnohospodárskeho výrobku alebo potraviny, na ktorú sa vzťahuje názov uvedený v bode 3.1 (článok 3 ods. 1 nariadenia (ES) č. 1216/2007)

      „Kabanosy“ sú podlhovasté, tenké, suché, rovnomerne zvrásnené klobásky, ktoré sú na jednej strane stočené. Sú prehnuté na dve časti a prehyb vykazuje stopy po zavesení.
      Klobásky „kabanosy“ majú zvonka tmavočervenú farbu s višňovým nádychom. V priereze je vidno tmavočervené kúsky mäsa a svetlokrémové kúsky tuku.
      Povrch klobásky je na dotyk hladký a suchý a rovnomerne zvrásnený.
      Klobásky „kabanosy“ sa vyznačujú výraznou chuťou pečeného, nasoleného bravčového mäsa s ľahkou príchuťou rasce, papriky a údenia.
      Chemické zloženie:

                  —

                  obsah bielkovín – minimálne 15,0 %,

                  —

                  obsah vody – maximálne 60,0 %,

                  —

                  obsah tuku – maximálne 35,0 %,

                  —

                  obsah soli – maximálne 3,5 %,

                  —

                  obsah dusičnanov (III) a dusičnanov (V) vyjadrený ako NaNO2 – maximálne 0,0125 %.

            Vyššie uvedené chemické zloženie zaručuje tradičnú kvalitu výrobku. Pomer výťažnosti hotových výrobkov k použitému množstvu surového mäsa nesmie presiahnuť 68 %.
      3.6.   Opis poľnohospodárskeho výrobku alebo potraviny, na ktorú sa vzťahuje názov uvedený v bode 3.1 [článok 3 ods. 2 nariadenia (ES) č. 1216/2007]

         Zloženie

                  Mäso (100 kg surového mäsa):

                              —

                              bravčové mäso triedy I s obsahom tuku do 15 % – 30 kg,

                              —

                              bravčové mäso triedy IIA s obsahom tuku do 20 % – 40 kg,

                              —

                              bravčové mäso triedy IIB s obsahom tuku do 40 % – 30 kg.

                  Prísady (na 100 kg mäsa):

                              —

                              čierne korenie – 0,15 kg,

                              —

                              muškátový oriešok – 0,05 kg,

                              —

                              rasca – 0,07 kg,

                              —

                              cukor – 0,20 kg.

                  Iné:

                              —

                              zmes na nasolenie [zmes kuchynskej soli (NaCl) a dusitanu sodného (NaNO2)] – približne 2 kg.

         Potrava ošípaných, z ktorých pochádza mäso na výrobu klobások „kabanosy“

      Potrava sa vzťahuje na výkrm na mäso a masť. Cieľom je produkcia ošípaných s telesnou hmotnosťou do 120 kg a zvýšeným podielom medzisvalového tuku (viac ako 3 %).

                  —

                  Na výkrm sa nasadzujú pomaly rastúce plemená, pri ktorých je prostredníctvom príslušného kŕmneho režimu možné dosiahnuť požadovaný podiel medzisvalového tuku. Plemenám nasadzovaným na výkrm chýba gén RN a nositeľom génu RYR 1T je maximálne 20 % populácie.

                  —

                  Výkrm by sa mal realizovať v troch fázach – fáza I do približne 60 kg, fáza II do približne 90 kg a fáza III do 120 kg.

                  —

                  Na výkrm zvierat do 90 kg telesnej váhy sa používajú dva druhy krmivových zmesí (dávok), ktoré obsahujú:
                  —   ako energetické zložky: obilninový šrot – z pšenice, jačmeňa, raže, ovsa, triticale alebo kukurice. Kukuričný šrot a šrot z nahých odrôd ovsa predstavujú až 30 % krmivovej zmesi,
                  —   ako bielkovinové zložky: šrot z lupiny, bôbu obyčajného a hrachu, extrahovaný sójový šrot, extrahovaný šrot z repky olejky, lisované semená repky olejky, krmivové droždie alebo sušené zelené krmivo.

                  —

                  Krmivové zmesi (dávky) pre zvieratá od 90 do 120 kg obsahujú
                  —   ako energetické zložky: šrot z pšenice, jačmeňa, raže a triticale. Kukuričný šrot a šrot z nahých odrôd ovsa sa v zmesiach (dávkach) nesmú používať,
                  —   ako bielkovinové zložky: šrot zo strukovín (lupina, bôb obecný a hrach) extrahovaný sójový šrot, lisované semená repky olejky alebo extrahovaný šrot z repky olejky a sušené zelené krmivo.

                  —

                  Počas celého cyklu výkrmu však v krmivových zmesiach (dávkach) v žiadnom prípade nie je možné použiť: rastlinné oleje, krmivo živočíšneho pôvodu, napr. sušené mlieko, sušenú srvátku, rybiu múčku.

                  —

                  Obsah využiteľnej energie (VE) v zmesiach je počas všetkých fáz výkrmu 12 –13 MJ VE/kg zmesi. Obsah bielkovín v zmesiach by mal byť približne 16 – 18 % počas prvej fázy výkrmu, 15 – 16 % počas druhej fázy výkrmu a približne 14 % v záverečnej fáze.

                  —

                  Dávky na výkrm môžu pozostávať len zo zmesí jadrového krmiva ako takého, alebo zmesí jadrového krmiva a objemového krmiva, t. j. zemiakov a zeleného krmiva.

         Fázy výroby klobások „kabanosy“

      Fáza 1
      Prípravné nakrájanie všetkých mäsových zložiek. Zabezpečenie jednotnej veľkosti všetkých kúskov mäsa (priemer približne 5 cm).
      Fáza 2
      Tradičné nasolenie (suchá metóda) na asi 48 hodín prostredníctvom použitia zmesi na nasolenie.
      Fáza 3
      Mäso triedy I sa nakrája na kúsky veľkosti asi 10 mm, mäso triedy IIA a triedy IIB na kúsky veľkosti asi 8 mm.
      Fáza 4
      Zmiešanie všetkých mäsových zložiek a korenín: čierneho korenia, muškátového orieška, rasce a cukru.
      Fáza 5
      Napĺňanie do tenkých ovčích čriev s priemerom 20 – 22 mm a stočenie na jednej strane na asi 25 cm dlhé klobásky.
      Fáza 6
      Zavesenie pri teplote maximálne 30 °C na dve hodiny. Predsušenie povrchu, „rozloženie“ jednotlivých zložiek vo vnútri klobásky.
      Fáza 7
      Sušenie povrchu a tradičné zaúdenie horúcim dymom (na asi 150 minút) a pečenie, pokiaľ teplota vo vnútri klobások nedosiahne aspoň 70 °C.
      Fáza 8
      „Kabanosy“ sa asi na hodinu nechajú v ďalej už nevykurovanej udiarni, následne sa nechajú vychladnúť na voľnom vzduchu, resp. sa nechajú ďalej chladiť, až pokiaľ ich teplota neklesne pod 10 °C.
      Fáza 9
      Sušenie pri teplote 14 – 18 °C a 80 % vlhkosti vzduch počas 3 – 5 dní, až pokiaľ sa nedosiahne požadovaná výťažnosť (maximálne 68 %).
      3.7.   Špecifický charakter poľnohospodárskeho výrobku alebo potraviny (článok 3 ods. 3 nariadenia (ES) č. 1216/2007)

      Špecifický charakter klobások „kabanosy“ vyplýva z nasledujúcich pre tento výrobok typických vlastností:

                  —

                  jemnosti, šťavnatosti, ako aj špecifických vlastností mäsa,

                  —

                  výnimočnej chuti a vône,

                  —

                  jednotného charakteristického tvaru.

         Jemnosť, šťavnatosť, ako aj špecifické vlastnosti mäsa

      Bravčové mäso, ktoré pochádza z ošípaných pomaly rastúcich plemien vykŕmených na telesnú hmotnosť približne 120 kg, a ktoré vykazuje genetické vlastnosti popísané v bode 3.6, predstavuje podstatnú zložku klobások „kabanosy“, ktorá ovplyvňuje ich špecifický charakter. Dodržanie týchto požiadaviek vedie k dosiahnutiu podielu medzisvalového tuku presahujúceho 3 %, ktorý zaručuje chuťové a technologické vlastnosti mäsa, ktoré sú nevyhnutné pre výrobu klobások „kabanosy“. Použitie takýchto surovín a dodržiavanie tradičnej metódy výroby, konkrétnej v jej jednotlivých fázach: nakrájaní, nasolení a údení, zaručuje, že klobásky „kabanosy“ sú výnimočne jemné a šťavnaté. Ďalším charakteristickým znakom klobások „kabanosy“ je, že pri ich prelomení zreteľne počuť puknutie. Práve chuť a vôňa sú znakmi, ktoré klobásky „kabanosy“ odlišujú od iných klobások.

         Výnimočná chuť a vôňa

      Práve chuť a vôňa sú znakmi, ktoré klobásky „kabanosy“ odlišujú od iných klobások. Vznikajú vďaka tomu, že pri výrobe sa v špecifickom pomere používajú starostlivo vybrané koreniny: čierne korenie, muškátový oriešok, rasca a cukor, a takisto vďaka špeciálnemu postupu údenia, ktorý ďalej zvýrazňuje chuťové prednosti výrobku.

         Jednotný charakteristický tvar

      Špecifický charakter klobások „kabanosy“ je spojený najmä s ich jedinečným tvarom. „Kabanosy“ sú podlhovasté, tenké, suché, rovnomerne zvrásnené klobásky, ktoré sú na jednej strane stočené.
      3.8.   Tradičný charakter poľnohospodárskeho výrobku alebo potraviny [článok 3 ods. 4 nariadenia (ES) č. 1216/2007]

         Tradičná metóda výroby a zloženie

      „Kabanosy“ – tenké, zaúdené, suché bravčové klobásky v ovčích črevách – sa na území Poľska bežne jedávali už v 20. a 30 rokoch 20. storočia. Vyrábali sa v malých miestnych mäsiarstvach pod rovnakým názvom, avšak v rôznych regionálnych variantoch. Hlavný rozdiel spočíval v použitých koreninách, ale aj kvalite klobások ako takých. Kuchárske knihy a publikácie zaoberajúce sa výživou z daného obdobia, ako napr. kniha „Wyrób wędlin i innych przetworów mięsnych sposobem domowym“, ktorej autorkou je M. Karczewska a ktorá vyšla v roku 1937 vo Varšave, prispeli k rozšíreniu receptúry a zjednoteniu postupov výroby klobások „kabanosy“, a tým k posilneniu ich názvu ako značky a zlepšeniu kvality. Zvláštnou prednosťou týchto klobások bola popri ich chuti aj dlhšia trvanlivosť, ktorú bolo možné dosiahnuť vďaka konzervačným postupom, konkrétne údeniu a sušeniu.
      Po roku 1945 došlo v snahe zlepšiť kvalitu výrobku k zavedeniu výrobných noriem. „Kabanosy“ boli oficiálne uvedené na trh uznesením Ministerstva pre zásobovanie, priemysel a obchod z 15. septembra 1948 (Zbierka zákonov 1948, č. 44, bod 334). Nasledovala štandardizácia technologicko-výrobného postupu podľa normy č. RN 54/MPMIM1 Mięs-56 z 30. decembra 1954) a v roku 1964 vydala Poľská centrála pre mäsový priemysel so sídlom vo Varšave jednotnú receptúru na výrobu klobások „kabanosy“ zakladajúcu sa na tradičných metódach výroby (Interné nariadenia č. 21).
      Klobásky „ kabanosy“ sa tešili veľkej obľube najmä počas obdobia Poľskej ľudovej republiky (1945-89), keď ich kupovali naozaj všetci. Pri oslavách nesmeli chýbať na žiadnom slávnostne prestretom stole, ale rovnako sa hodili aj ako proviant na cesty, ako dar alebo chuťovka k vodke. Popri šunke a slanine sa ako poľská špecialita aj vyvážali.

         Tradičná východisková surovina – bravčové mäso

      Klobásky „kabanosy“ sa vyrábajú zo špeciálne vykrmovaných ošípaných, ktoré sa v minulosti nazývali „kabany“. Slovo „kaban“ sa objavuje aj v epose poľského národného barda Adama Mickiewicza „Pán Tadeáš“ z roku 1834. Slovo pôvodne označovalo diviaka, kŕmnu ošípanú, dokonca i koňa, avšak už v 19. stor. sa všeobecne používalo na označenie dobre vykŕmenej, statnej, mladej kŕmnej ošípanej, ako sa uvádza v 13. zväzku encyklopédie „Encyklopedyja Powszechna“ z roku 1863. Kŕmna ošípaná sa špeciálne vykrmovala, aby sa získalo jemné prvotriedne mäso s vysokým obsahom medzisvalového tuku, čo dodávalo z neho vyrobeným výrobkom ich výraznú, špecifickú chuť, jemnosť a šťavnatosť. Rozšíreným slovom bolo taktiež slovo „kabanina“ odvodené od slova „kaban“, ktoré sa podľa definície uvedenej v Slovníku poľského jazyka, ktorý vyšiel v roku 1861 vo Vilniuse, zvyčajne používalo na označenie bravčového mäsa.
      Obsah medzisvalového tuku v mäse ošípaných chovaných na výrobu klobások „kabanosy“ musí byť minimálne 3 %, t. j. mäso musí byť „mramorované“, aby klobásky získali požadovanú jemnosť, šťavnatosť, ako aj svoju vynikajúcu chuť. Použitie takéhoto mäsa má rozhodujúci vplyv na kvalitu a špecifický charakter hotového výrobku a je v súlade s tradičnou metódou výroby.
      3.9.   Minimálne požiadavky a postupy kontroly špecifického charakteru [článok 4 nariadenia (ES) č. 1216/2007]

      Vzhľadom na špecifický charakter klobások „kabanosy“ kontrolám podlieha najmä:

                  1.

                  Kvalita surovín použitých v rámci procesu výroby (bravčové mäso, koreniny) vrátane:

                              —

                              technologickej vhodnosti mäsa,

                              —

                              druhu krmív použitých pri výkrme,

                              —

                              doby nasolenia,

                              —

                              korenín použitých počas procesu výroby klobások „kabanosy“ a pomeru, v ktorom sa používajú.

                  2.

                  Proces údenia klobások „kabanosy“
                  Počas kontroly je potrebné preveriť:

                              —

                              zachovanie teploty pri tradičnom údení horúcim dymom a teploty pri ďalšom tepelnom pôsobení,

                              —

                              zachovanie doby a teploty pri opakovanom údení studeným dymom,

                              —

                              použitie bukových hoblín pri údení studeným dymom.

                  3.

                  Kvalita hotového výrobku:

                              —

                              obsah bielkovín,

                              —

                              obsah vody,

                              —

                              obsah tuku,

                              —

                              obsah chloridu sodného,

                              —

                              obsah dusičnanov (III a V),

                              —

                              chuť a vôňa.

                  4.

                  Tvar výrobku

            Frekvencia kontrol
      Kontroly vo vyššie uvedených fázach výroby sa vykonajú raz za dva mesiace. Pri riadnom priebehu všetkých fáz výroby sa môže frekvencia kontrol znížiť na dve kontroly ročne.
      V prípade výskytu nezrovnalostí v rámci ktorejkoľvek fázy výroby sa frekvencia kontrol v rámci danej fázy musí zvýšiť (na jednu kontrolu za dva mesiace). Kontroly v rámci ostatných fáz výroby je naďalej možné vykonávať raz za šesť mesiacov.
      4.   Úrady alebo orgány overujúce dodržiavanie špecifikácie výrobku

      4.1.   Meno a adresa

                  Meno:

                  Inspekcja Jakości Handlowej Artykułów Rolno – Spożywczych

                  Adresa:

                  ul. Wspólna 30 00-930 Warsaw POLSKA/POLAND

                  Tel.

                  +48 226232901

                  Fax

                  +48 226232099

                  E-mail:

                  —

                      verejný

                   súkromný

            4.2.   Osobitné úlohy úradu alebo orgánu

      Vyššie uvedený orgán nesie zodpovednosť za kontroly celej špecifikácie.


title: Vykonávacie nariadenie Rady (EÚ) č. 1063/2011 z  21. októbra 2011 , ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu

text:
               22.10.2011

               SK

               Úradný vestník Európskej únie

               L 277/1

         VYKONÁVACIE NARIADENIE RADY (EÚ) č. 1063/2011
   z 21. októbra 2011,
   ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu
   RADA EURÓPSKEJ ÚNIE,
   so zreteľom na nariadenie Rady (ES) č. 2580/2001 z 27. decembra 2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu (1), a najmä na jeho článok 2 ods. 3,
   keďže:

               (1)

               Rada 18. júla 2010 prijala vykonávacie nariadenie (EÚ) č. 687/2011 (2), ktorým sa vykonáva článok 2 ods. 3 nariadenia (ES) č. 2580/2001 vypracovaním aktualizovaného zoznamu osôb, skupín a subjektov, na ktoré sa vzťahuje nariadenie (ES) č. 2580/2001.

               (2)

               Rada dospela k záveru, že osoby uvedené v prílohe I k tomuto nariadeniu boli zapojené do teroristických činností v zmysle článku 1 ods. 2 a 3 spoločnej pozície Rady 2001/931/SZBP z 27. decembra 2001 o uplatňovaní špecifických opatrení na boj s terorizmom (3), že príslušný orgán prijal vo vzťahu k nim rozhodnutie v zmysle článku 1 ods. 4 uvedenej spoločnej pozície a že by preto mali naďalej zostať predmetom osobitných obmedzujúcich opatrení ustanovených v nariadení (ES) č. 2580/2001.

               (3)

               Rada dospela k záveru, že už neexistujú viac dôvody na ponechanie osoby uvedenej v prílohe II k tomuto nariadeniu na zozname osôb, skupín a subjektov, na ktoré sa vzťahuje nariadenie (ES) č. 2580/2001.

               (4)

               Zoznam osôb, skupín a subjektov, na ktoré sa vzťahuje nariadenie (ES) č. 2580/2001, by sa mal zodpovedajúcim spôsobom aktualizovať,

         PRIJALA TOTO NARIADENIE:
   Článok 1
   1.   Osoby uvedené v prílohe I k tomuto nariadeniu sa dopĺňajú do zoznamu podľa článku 2 ods. 3 nariadenia (ES) č. 2580/2001.
   2.   Osoba uvedená v prílohe II k tomuto nariadeniu sa vypúšťa zo zoznamu podľa článku 2 ods. 3 nariadenia (ES) č. 2580/2001.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. októbra 2011

            Za Radu

            predseda

         M. DOWGIELEWICZ

      (1)  Ú. v. ES L 344, 28.12.2001, s. 70.

      (2)  Ú. v. EÚ L 188, 19.7.2011, s. 2.

      (3)  Ú. v. EÚ L 344, 28.12.2001, s. 93.

      PRÍLOHA I

         Osoby uvedené v článku 1 ods. 1

                  1.

                  ABDOLLAHI Hamed (alias Mustafa Abdullahi) narodený 11. augusta 1960 v Iráne. Iránsky štátny príslušník. Č. cestovného pasu: D9004878.

                  2.

                  ARBABSIAR Manssor (alias Mansour Arbabsiar) narodený 6. alebo 15. marca 1955 v Iráne. Štátny príslušník Iránu a Spojených štátov amerických. Č. cestovného pasu: C2002515 (Irán); Č. cestovného pasu: 477845448 (USA). Doklad totožnosti è. 07442833, platí do 15. marca 2016 (vodičský preukaz USA).

                  3.

                  SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), narodený okolo roku 1957 v Iráne. Adresy: (1) Kermanšah, Irán (2) vojenská základňa Mehran, provincia Ilam, Irán.

                  4.

                  SHAKURI Ali Gholam, narodený okolo roku 1965 v Teheráne, Irán.

                  5.

                  SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), narodený 11. marca 1957 v Qom, Irán. Iránsky štátny príslušník. Č. cestovného pasu: 008827 (iránsky diplomatický pas), vydaný v roku1999. Hodnosť: generálmajor

      PRÍLOHA II

         Osoby uvedené v článku 1 ods. 2

      EL FATMI, Nouredine (alias Nouriddin EL FATMI, alias Nouriddine EL FATMI, alias Noureddine EL FATMI, alias Abu AL KA'E KA'E, alias Abu QAE QAE, alias FOUAD, alias FZAD, alias Nabil EL FATMI, alias Ben MOHAMMED, alias Ben Mohand BEN LARBI, alias Ben Driss Muhand IBN LARBI, alias Abu TAHAR, alias EGGIE), narodený 15.8.1982 v Midar (Maroko), cestovný pas (marocký) č. N829139 – člen skupiny „Hofstadgroep“.


title: Vykonávacie nariadenie Komisie (EÚ) 2016/1320 z 26. júla 2016 o zatriedení určitého tovaru do kombinovanej nomenklatúry

text:
                  3.8.2016

                  SK

                  Úradný vestník Európskej únie

                  L 209/1

            VYKONÁVACIE NARIADENIE KOMISIE (EÚ) 2016/1320
      z 26. júla 2016
      o zatriedení určitého tovaru do kombinovanej nomenklatúry
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
      keďže:

                  (1)

                  S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

                  (2)

                  V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

                  (3)

                  Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

                  (4)

                  Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.

                  (5)

                  Opatrenia stanovené v tomto nariadení sú v súlade so stanoviskom Výboru pre colný kódex,

            PRIJALA TOTO NARIADENIE:
      Článok 1
      Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
      Článok 2
      Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, sa možno odvolávať naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
      Článok 3
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 26. júla 2016

               Za Komisiu

               v mene predsedu

            Stephen QUEST

               generálny riaditeľ pre dane a colnú úniu

         (1)  Ú. v. EÚ L 269, 10.10.2013, s. 1.

         (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

         PRÍLOHA

                     Opis tovaru

                     Klasifikácia
                     (číselný znak KN)

                     Dôvody

                     (1)

                     (2)

                     (3)

                     Podložka a „špeciálne pero“ spoločne balené na predaj v malom.
                     Podložka má obdĺžnikový tvar a skladá sa z dvoch textilných vrstiev, ktoré sú spojené lemovaním okolo okrajov.
                     Vrchná vrstva je tvorená tkaninou z textilných vlákien a pozdĺž okrajov je potlačená rozprávkovými obrázkami. Farebná potlač je uprostred potiahnutá bielou chemikáliou, ktorá sa pri kontakte s vodou stane priehľadnou, čím sa farebná potlač zviditeľní, napr. vlhké prsty zanechávajú farebné stopy. Po uschnutí textílie farby pod bielym povlakom opäť zmiznú.
                     „Špeciálne pero“ z plastu sa používa na „písanie“ na podložku tým, že povrch povlaku je navlhčený vlhkým hrotom. „Špeciálne pero“ možno znovu naplniť vodou.
                     (Pozri obrázok) (*)

                     9503 00 70

                     Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 9503  a 9503 00 70 .
                     Obrázky vytlačené na okrajoch podložky, farebná potlač prekrytá povlakom a tiež „špeciálne pero“, ktoré sa používa na „písanie“ pomocou vody, to všetko naznačuje, že tieto výrobky sú určené pre zábavu detí (pozri aj vysvetlivky k harmonizovanému systému k 95. kapitole, Všeobecne, prvý odsek). „Špeciálne pero“ nie je príslušenstvom k podložke, pretože spĺňa hlavnú funkciu podložky, tzn. písanie na podložku. Neprispôsobuje podložku na konkrétne použitie, nerozširuje možnosti jej použitia ani neumožňuje jej použitie na konkrétnu funkciu, ktorá by bola spojená s hlavnou funkciou podložky.
                     Hoci na podložku možno „písať“ aj inými spôsobmi než týmto perom, pero je hlavným prostriedkom písania na podložku. „Špeciálne pero“ preto nie je možné pokladať za výrobok zanedbateľného významu v zmysle tretieho odseku vysvetliviek ku kombinovanej nomenklatúre k podpoložke 9503 00 70 .
                     Preto je „špeciálne pero“ samostatným výrobkom rovnakého významu ako podložka a obidva predmety tvoria súpravu. Tieto výrobky možno považovať za súpravu v zmysle znenia podpoložky 9503 00 70 , pretože ide o rôzne druhy výrobkov. Keby boli predložené samostatne, boli by zatriedené do odlišných podpoložiek KN (pozri aj vysvetlivky KN k podpoložke 9503 00 70 , prvý odsek). Zatriedenie do podpoložky 9503 00 99  je preto vylúčené.
                     Výrobok sa preto zatrieďuje do číselného znaku KN 9503 00 70  ako „ostatné hračky tvoriace súpravy alebo zbierky“.

            (*)  Obrázok slúži len na informačné účely.


title: Vykonávacie nariadenie Komisie (EÚ) č. 796/2013 z  21. augusta 2013 o zamietnutí povolenia látky 3-acetyl-2,5-dimetyltiofén ako kŕmnej doplnkovej látky  Text s významom pre EHP

text:
               22.8.2013

               SK

               Úradný vestník Európskej únie

               L 224/4

         VYKONÁVACIE NARIADENIE KOMISIE (EÚ) č. 796/2013
   z 21. augusta 2013
   o zamietnutí povolenia látky 3-acetyl-2,5-dimetyltiofén ako kŕmnej doplnkovej látky
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:

               (1)

               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj podmienky a postupy udeľovania alebo zamietania takýchto povolení. V článku 10 uvedeného nariadenia sa stanovuje opätovné preskúmanie doplnkových látok povolených podľa smernice Rady 70/524/EHS (2).

               (2)

               Látka 3-acetyl-2,5-dimetyltiofén bola povolená bez časového obmedzenia v súlade so smernicou 70/524/EHS na použitie pre všetky druhy zvierat ako súčasť skupiny „aromatické a ochucujúce látky – všetky prírodné produkty a zodpovedajúce syntetické produkty“. Uvedená látka sa následne zapísala do registra kŕmnych doplnkových látok Európskej únie ako existujúci výrobok v súlade s článkom 10 ods. 1 nariadenia (ES) č. 1831/2003 s číslom CAS 2530-10-1 a číslom Flavis 15.024.

               (3)

               V súlade s článkom 10 ods. 2 nariadenia (ES) č. 1831/2003 v spojení s jeho článkom 7 bola predložená žiadosť o opätovné preskúmanie tejto látky ako kŕmnej doplnkovej látky pre všetky druhy zvierat a o zaradenie tejto doplnkovej látky do kategórie doplnkových látok „senzorické doplnkové látky“ a do funkčnej skupiny „aromatické zlúčeniny“. K žiadosti boli priložené údaje a doklady požadované podľa článku 7 ods. 3 nariadenia (ES) č. 1831/2003.

               (4)

               Látka 3-acetyl-2,5-dimetyltiofén bola takisto zaradená do zoznamu aromatických látok v časti A prílohy I k nariadeniu Európskeho parlamentu a Rady (ES) č. 1334/2008 zo 16. decembra 2008 o arómach a určitých zložkách potravín s aromatickými vlastnosťami na použitie v potravinách a o zmene a doplnení nariadenia Rady (EHS) č. 1601/91, nariadení (ES) č. 2232/96 a (ES) č. 110/2008 a smernice 2000/13/ES (3) ako aromatická látka, ktorej hodnotenie prebieha a ku ktorej mali byť predložené dodatočné vedecké údaje. Dané údaje boli predložené.

               (5)

               Európsky úrad pre bezpečnosť potravín (ďalej len „úrad“) vo svojom stanovisku z 15. mája 2013 (4) o používaní tejto látky ako aromatickej látky v potravinách dospel k záveru, že táto látka je mutagénna in vitro a in vivo a takisto dospel k záveru, že jej používanie ako aromatickej látky v potravinách predstavuje bezpečnostné riziko.

               (6)

               Toto hodnotenie naznačuje, že 3-acetyl-2,5-dimetyltiofén je s veľkou pravdepodobnosťou mutagénny aj pre zvieratá konzumujúce krmivo s obsahom tejto látky ako „senzorickej doplnkovej látky“. Nebolo teda preukázané, že uvedená látka ako kŕmna doplnková látka pri použití za navrhovaných podmienok používania nemá nepriaznivý účinok na zdravie zvierat.

               (7)

               Podmienky povoľovania, ako sa stanovuje v článku 5 nariadenia (ES) č. 1831/2003, preto nie sú splnené. Povolenie látky 3-acetyl-2,5-dimetyltiofén ako kŕmnej doplnkovej látky by sa preto malo zamietnuť.

               (8)

               Keďže ďalšie používanie látky 3-acetyl-2,5-dimetyltiofén ako kŕmnej doplnkovej látky by mohlo predstavovať riziko pre zdravie zvierat, látka by sa mala čo najskôr stiahnuť z trhu.

               (9)

               Pri zohľadnení praktických dôvodov by sa malo stanoviť prechodné obdobie, aby sa vyriešila situácia zostávajúcich zásob krmiva s obsahom aromatickej látky 3-acetyl-2,5-dimetyltiofén, ktoré už boli na trhu pred nadobudnutím účinnosti tohto nariadenia.

               (10)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Povolenie látky 3-acetyl-2,5-dimetyltiofén ako kŕmnej doplnkovej látky vo výžive zvierat sa zamieta.
   Článok 2
   Existujúce zásoby látky 3-acetyl-2,5-dimetyltiofén a premixov s jej obsahom sa čo najskôr stiahnu z trhu, a to najneskôr do 11. októbra 2013. Kŕmne zmesi s obsahom látky 3-acetyl-2,5-dimetyltiofén, ktoré boli vyrobené pred dátumom nadobudnutia účinnosti tohto nariadenia, možno požívať až do vyčerpania zásob a najneskôr do 11. októbra 2013.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. augusta 2013

            Za Komisiu

            predseda

         José Manuel BARROSO

      (1)  Ú. v. EÚ L 268, 18.10.2003, s. 29.

      (2)  Ú. v. ES L 270, 14.12.1970, s. 1.

      (3)  Ú. v. EÚ L 354, 31.12.2008, s. 34.

      (4)  Vestník EFSA (EFSA Journal) (2013) 11(5):3227.


title: Vykonávacie nariadenie Komisie (EÚ) č. 1020/2013 z  23. októbra 2013 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               24.10.2013

               SK

               Úradný vestník Európskej únie

               L 282/48

         VYKONÁVACIE NARIADENIE KOMISIE (EÚ) č. 1020/2013
   z 23. októbra 2013,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. októbra 2013

            Za Komisiu v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MA

                  37,2

                  MK

                  47,7

                  ZZ

                  42,5

                  0707 00 05

                  MK

                  58,9

                  TR

                  119,2

                  ZZ

                  89,1

                  0709 93 10

                  TR

                  147,7

                  ZZ

                  147,7

                  0805 50 10

                  AR

                  87,9

                  CL

                  90,0

                  IL

                  100,2

                  TR

                  80,3

                  ZA

                  101,2

                  ZZ

                  91,9

                  0806 10 10

                  BR

                  228,3

                  TR

                  173,2

                  ZZ

                  200,8

                  0808 10 80

                  CL

                  142,9

                  IL

                  85,8

                  NZ

                  177,4

                  US

                  168,1

                  ZA

                  112,8

                  ZZ

                  137,4

                  0808 30 90

                  CN

                  64,2

                  TR

                  125,4

                  US

                  165,9

                  ZZ

                  118,5

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 719/2014 z  27. júna 2014 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               28.6.2014

               SK

               Úradný vestník Európskej únie

               L 190/63

         VYKONÁVACIE NARIADENIE KOMISIE (EÚ) č. 719/2014
   z 27. júna 2014,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. júna 2014

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MK

                  66,2

                  TR

                  54,6

                  ZZ

                  60,4

                  0707 00 05

                  MK

                  32,3

                  TR

                  74,4

                  ZZ

                  53,4

                  0709 93 10

                  TR

                  108,4

                  ZZ

                  108,4

                  0805 50 10

                  AR

                  114,3

                  BO

                  130,6

                  TR

                  125,4

                  ZA

                  112,8

                  ZZ

                  120,8

                  0808 10 80

                  AR

                  105,8

                  BR

                  86,3

                  CL

                  103,9

                  NZ

                  132,3

                  US

                  146,5

                  ZA

                  127,4

                  ZZ

                  117,0

                  0809 10 00

                  TR

                  220,7

                  ZZ

                  220,7

                  0809 29 00

                  TR

                  301,6

                  ZZ

                  301,6

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.